અમદાવાદ: અમદાવાદ શહેરના કોર્પોરેશનમાં સતત ત્રણ-ત્રણ ટર્મથી ભાજપનું શાસન ચાલી રહ્યું છે, પરંતુ કોર્પોરેશનના ટોચના પદાધિકારીઓ માટે ડગલે અને પગલે હાઇકમાન્ડનો ઇશારો જોવાનું ફરજિયાતપણે છે. હાઇકમાન્ડની લીલી ઝંડી મળે તો સોયના કાણામાંથી હાથીનો હાથી પસાર થઇ જાય અને હાઇકમાન્ડની અનિચ્છા હોય તો હાથીનું પૂંછડું પણ અટવાઇ જાય, જોકે આના કારણે અનેક વિવાદાસ્પદ નિર્ણયો શાસકો દ્વારા લેવાઇ જાય છે. તાજેતરમાં મ્યુનિ. શાળાના વિદ્યાર્થીઓ માટેની સ્કૂલબેગની ખરીદીના ટેન્ડરને અપાયેલી લીલી ઝંડીએ આવો જ વિવાદ સર્જ્યો છે.